
Për emërimin e anëtarëve të bordit të menaxhimit për autoritetin rrugor shqiptar

Në mbështetje të nenit 100 të Kushtetutës dhe të pikës 2 të nenit 8 të ligjit nr. 10 164, datë 15.10.2009 “Për Autoritetin Rrugor Shqiptar”, me propozimin e ministrit të Transportit dhe Infrastrukturës, Këshilli i Ministrave

Vendosi:

1. Emërimin e anëtarëve të bordit të menaxhimit për Autoritetin Rrugor Shqiptar, i cili të kryesohet nga z. Eduart Seitaj, përfaqësues i Ministrisë së Transportit dhe Infrastrukturës, dhe të ketë në përbërje këta anëtarë, përfaqësues të institucioneve të mëposhtme:
a) Z. Erjon Luçi, Ministria e Financave;
b) Z. Etien Xhafa, Ministria e Zhvillimit Ekonomik, Tregtisë dhe Sipërmarrjes;
c) Z. Enea Hoti, ministri i Shtetit për Çështjet Vendore;
ç) Z. Luigj Aleksi, Shoqata e Ndërtuesve të Shqipërisë;
d) Z. Ilir Zhilla, Bashkimi i Dhomave të Tregtisë dhe Industrisë;
dh) Z. Faruk Kaba, Shoqata Shqiptare e Inxhinierëve Konsulentë.
2. Efektet financiare, që rrjedhin nga zbatimi i këtij vendimi, të përballohen nga shpenzimet e planifikuara për Autoritetin Rrugor Shqiptar.
3. Vendimi nr. 484, datë 23.6.2010 i Këshillit të Ministrave “Për emërimin e anëtarëve të bordit të menaxhimit për Autoritetin Rrugor Shqiptar”, i ndryshuar, shfuqizohet.
4. Ngarkohet Ministria e Transportit dhe Infrastrukturës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Edi Rama
